OpenLLM-France/wikimedia huggingface dataset:
# Junta militar

Una junta militar és un sistema de govern dirigit per una cúpula formada per militars. El terme «junta» significa «reunió» o «comitè» i va sorgir a partir de les administracions locals organitzades a Espanya durant la Guerra del Francès el 1808. El terme s'utilitza actualment per referir-se a una forma de govern autoritària caracteritzada per una dictadura militar oligàrquica, a diferència d'altres règims de domini autoritari, concretament d'home fort (dictadures militars autocràtiques).
Una junta militar sovint accedeix al poder com a conseqüència d'un cop d'estat. La junta pot prendre formalment el poder com a òrgan de govern de l'estat, amb el poder de governar per decret, o pot exercir el poder per mitjà del control vinculant (però informal) sobre un govern nominalment civil. En ocasions, el règim miliar pot acabar amb la llei marcial, renunciar als uniformes militars a favor de la indumentària civil, coptar el govern amb antics oficials militars o fer ús de partits polítics o organitzacions de masses. El «govern indirecte» implica l'exercici d'un control ocult i entre bastidors per part de la junta militar sobre un govern titella civil.
Al llarg del segle xx, les juntes militars es van imposar freqüentment a Amèrica Llatina, normalment encapçalada pels oficials d'alt rang de les diferents branques militars (exèrcit de terra, marina de guerra i força aèria), i de vegades amb el suport del cap de la policia o altres cossos clau, així com amb la intervenció de potències capitalistes estrangeres. Els cops militars «corporatius» s'han distingit dels cops militars «de facció». Els primers són executats per les forces armades com a institució, dirigides per alts comandants a la cúpula de la jerarquia militar, mentre que els segons són efectuats per un segment de les forces armades i sovint estan dirigits per oficials de rang mitjà.
Un estudi de 2014 publicat a la revista Annual Review of Political Science va concloure que «els homes forts i els règims militars tenen més probabilitats de cometre violacions dels drets humans i d'involucrar-se en guerres civils que no pas les dictadures civils».

## Referències

* 1 2 «Junta | Military Rule, Dictatorship & Autocracy | Britannica» (en anglès). [Consulta: 9 desembre 2024].
* ↑ Lai, Brian; Slater, Dan American Journal of Political Science, 50, 1, 2006, pàg. 113–126. DOI: 10.1111/j.1540-5907.2006.00173.x. JSTOR: 3694260.
* 1 2 Geddes, Barbara; Frantz, Erica; Wright, Joseph G. Annual Review of Political Science, 17, 2014, pàg. 147–162. DOI: 10.1146/annurev-polisci-032211-213418 [Consulta: free].
* 1 2 Paul Brooker, Non-Democratic Regimes (Palgrave Macmillan: 2d ed. 2009), pp. 148-150.
* ↑ Paul Brooker, Comparative Politics (ed. Daniele Caramani: Oxford University Press, 2014), pp. 101-102.
* ↑ David Kuehn, "Democratic Control of the Military" in Handbook of the Sociology of the Military (eds. Giuseppe Caforio & Marina Nuciari: Springer, 2nd ed.), p. 164.

## Vegeu també

* Estratocràcia
# Brother to Brother

Brother to Brother és una pel·lícula estatunidenca escrita i dirigida per Rodney J. Evans, que va ser presentada per primera vegada en ocasió del Festival de Cinema de Sundance el 2004.

## Argument

Perry, un estudiant d'art, fa amistat amb un sense sostre, Richard Bruce Nugent, que ha estat una actor important del Renaixement de Harlem. Rememorant les seves amistats amb altres figures importants de Harlem, com Langston Hughes, Aaron Douglas, Wallace Thurman i Zora Hurston, descriu les dificultats que va trobar com a jove escriptor gai en els anys 1920. Perry descobreix així com els desafiaments de l'homofòbia i del racisme als quals encara és enfrontat al començament del segle xxi són semblants als que Bruce ha conegut.

## Repartiment

* Anthony Mackie: Perry
* Lawrence Gilliard Jr: Marcus
* Duane Boutte: Young Bruce
* Daniel Sunjata: Langston
* Alex Burns: Jim
* Ray Ford: Wally
* Aunjanue Ellis: Zora
* Roger Robinson: Bruce Nugent

## Premis

* Premi del jurat al Miami Gay and Lesbian Film Festival (2004).
* Premi Vanguard al New York Lesbian and Gay Film Festival (2004).
* Premi especial del jurat al Festival de Cinema de Sundance (2004).

## Referéncies

* ↑ «Brother to Brother (2004)» (en anglès). TMDB. [Consulta: 20 novembre 2020].
* ↑ «Brother To Brother». AlloCiné. [Consulta: 20 novembre 2022].
# Cerilhac

Serelhac (en francès Sérilhac) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 412 | 365 | 352 | 313 | 308 | 314 | 291 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Nathalie Laborde-Bressy | |
| 2008- | Denis Lonchambon | |

## Referències

* ↑ Toponímia occitana a lemosin.net i toponímia de la Corresa.
# Donasac (Aude)

Donasac (en francès Donazac) és un municipi francès situat al departament de l'Aude i a la regió d'Occitània.
# Ajac (Corresa)

Ajac (en francès Objat) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 2.455 | 2.711 | 3.077 | 3.211 | 3.163 | 3.368 | 3.490 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1944-1949 | Paul Simon | |
| 1949-1967 | François Lagarde | |
| 1967-1971 | Clément Chevalier | |
| 1971-1983 | Roger Chassaing | |
| 1983-2007 | Jacques Lagrave | UMP |
| 2007- | Philippe Vidau | UMP |

## Referències

* ↑ Toponímia occitana a lemosin.net i toponímia de la Corresa.
# Cinc cantonades

Cinc cantonades (títol original en anglès Five Corners) és una pel·lícula estatunidenca dirigida per Tony Bill, estrenada el 1988. Ha estat doblada al català.

## Argument

Cinc cantonades és un barri habitat per classe mitjana-baixa en un moment que els temps estan canviant, no només pel barri i la ciutat, sinó per tots els Estats Units.
Un jove psicòtic torna al barri després de sortir de la presó. Busca la jove que va intentar violar i l'home que la protegia, amb idees torçades d'amor per ella i odi per ell.

## Repartiment

* Jodie Foster: Linda
* Tim Robbins: Harry
* Todd Graff: Jamie
* John Turturro: Heinz
* Michael R. Howard: Murray
* Pierre Epstein: George
* Jery Hewitt: Mr. Glascow
* Rodney Harvey: Castro
* Daniel Jenkins: Willie
* Elizabeth Berridge: Melanie
* Cathryn de Prume: Brita
* Carl Capotorto: Sal

## Producció

La pel·lícula va ser produïda per la Cineplex-Odeon Pel·lícules i la HandMade Films.

## Rebuda
### Crítica

Subestimada en el box-office, es tracta d'un thriller inusual que no respecta les regles.

## Premis i nominacions
### Premis

* Independent Spirit Award per la millor actriu protagonista a Jodie Foster

### Nominació

* Independent Spirit Award pel millor guió a John Patrick Shanley
* Independent Spirit Award pel millor actor no protagonista a John Turturro

## Referències

* ↑ esadir.cat. Cinc cantonades. esadir.cat.
* ↑ «Five Corners». The New York Times.
# CS-210

La CS-210 (Carretera Secundària 210) és una carretera de la Xarxa de Carreteres d'Andorra, que comunica la CG-3, amb la Collada de Beixalís. Té el seu origen a Encamp, a la rotonda de confluència de l'Av. Príncep Benlloch amb el Cr. de La Molina, i la seva finalització al cap de la Collada de Beixalís, a la confluència amb la CS-310. També és anomenada Carretera de Vila i de Beixalís.
Segons la codificació de carreteres d'Andorra aquesta carretera correspon a una Carretera Secundària, és a dir, aquelles carreteres què comuniquen una Carretera General amb un poble o zona.
Aquesta carretera és d'ús local ja què només l'utilitzen los veïns de les poblacions que recorre.
La carretera té en total 7,2 quilòmetres de recorregut.

## Punts d'interès

* Església de Santa Eulàlia d'Encamp
* Església de Sant Marc i Santa Maria

## Històric d'obres

* Adjudicació dels treballs d'execució de les obres de construcció de l'eixample i la rectificació de la CS-210 de Vila per un import de 756.876 euros (l'edicte no indica el termini d'execució). La fiança per els treballs d'execució de les obres de construcció de l'eixample i la rectificació de la CS-210 de Vila ha estat constituïda per un import inferior al 5% incomplint l'article 67 de la LCP.

## Recorregut

* Collada de Beixalís (CS-310)
* Vila
* Encamp
| Tipus de Sortida | Direcció de la sortida | Carretera que hi enllaça | Qm |
| CS-210 | Collada de Beixalís | CS-310 | 0 |
| | Vila | | 5,5 |
| | Encamp | CG-2 | 7 |

## Referències

* ↑ «Carretera de Vila i de Beixalís (CS210)». Consell General d'Andorra. [Consulta: 27 abril 2018].
* ↑ «Carreteres de La Massana». Comú de La Massana. Arxivat de l'original el 2018-04-05. [Consulta: 4 abril 2018].
* ↑ «Històric d'Obres a la via». Tribunal de Comtes. Arxivat de l'original el 2018-04-12. [Consulta: 11 abril 2018].
* ↑ «Mapa General de Carreteres Andorranes». Govern d'Andorra. Arxivat de l'original el 2018-03-28. [Consulta: 28 març 2018].

## Vegeu també

* Llista de Carreteres d'Andorra

## Enllaços externs

* Informació sobre la carretera a aquesta pàgina (en francès)
# Vacabou

Vacabou és un grup de música mallorquí que fa música trip-hop. Va arribar al gran públic gràcies a l'ús de melodies seves en anuncis de televisió, a la pel·lícula XXL i al curtmetratge Petra at the Airport. Les seves lletres són sempre en anglès, excepte un tema en francès, «Mon Théorème».
El novembre de 2003 es publicà el seu primer disc Vacabou i el setembre de 2005 fou editat pel segell All Saints de Brian Eno i publicat així al Regne Unit. També fou publicat a França pel segell Naïve i als Estats Units per Rykodisc. El 2004 participaren en el Festival Internacional de Benicàssim. Enregistraren un concert per a Radio 3 i el setembre de 2007 aparegué el seu segon disc, Twelve Songs Inside.

## Discografia

2012: Alfalfa & Beta (Fake Records)
2013: The Drums of Twilight (Limbo Starr)

### Cançons a recopilatoris

Les cançons de Vacabou han aparegut als següents recopilatoris:
* Music For Urban Lovers (Angel Of Night)
* CD Festival Benicàssim FIB 04 (Life As Interference)
* Banda Sonora Original de XXL (Meditation Park)
* Café Bizarre Vol.2
* CD-Side 31: Recopilatori de la revista D-Side (França) (To Russia In White)
* Compounds + Elements: An Introduction To All Saints Records (To Russia In White)

## Referències

* ↑ «Vacabou, en IndyRock». [Consulta: 19 març 2020].
* ↑ Diario de Mallorca, 05-04-2009 (castellà)
* ↑ http://www.llull.cat/IMAGES_2/DOSSIER%20CATALYSTIC%202009.pdf PDF
* ↑ «Vacabou rompe su silencio con doce nuevas canciones». Diario de Mallorca, 15-09-2007. [Consulta: 19 març 2020].
* ↑ Mallorcaweb
* ↑ «TV3, 19-03-2008». Arxivat de l'original el 2008-11-10. [Consulta: 19 abril 2009].
* ↑ «Vacabou», 19-12-2013. Arxivat de l'original el 2020-03-19. [Consulta: 19 març 2020].
* ↑ «Vacabou edita un disco con formato de película de carretera musical», 04-01-2014. [Consulta: 19 març 2020].
* ↑ «Various - Music For Urban Lovers» (en anglès). [Consulta: 19 març 2020].
* ↑ «Café Bizarre vol. 2 (2004) - Primeros Pasitos». [Consulta: 19 març 2020].
* ↑ «Various - CD Side 31» (en anglès). [Consulta: 19 març 2020].
* ↑ «Various - Compounds + Elements: An Introduction To All Saints Records» (en anglès). [Consulta: 19 març 2020].
# Els ocells

Els ocells (títol original en anglès: The Birds) és una pel·lícula estatunidenca de 1963, una de les més conegudes del director Alfred Hitchcock; està basada en un relat de l'escriptora Daphne du Maurier i considerada una de les seues obres mestres absolutes. Està doblada al català.
Va ser presentada al Festival de Canes i nominada a l'Oscar als millors efectes visuals; Tippi Hedren va guanyar el Premi Globus d'Or a l'actriu revelació pel seu paper de Melanie Daniels. Aquesta pel·lícula es distingix de les precedents per l'absència de música, que sol servir d'instrument al suspens de les pel·lícules de Hitchcock. Ha estat doblada al català, amb les veus de Jordi Boixaderas, Teresa Manresa, Pilar Rubiella i Carme Alarcón en els rols principals.

## Argument

En una botiga d'animals de San Francisco es troben l'advocat Mitch Brenner (Rod Taylor) i la rica i jove Melanie (Tippi Hedren). L'home la convida a Bodega Bay (Califòrnia), on viuen sa mare i la seua germana menuda, Cathy, per celebrar l'aniversari de la petita.
En arribar al lloc, Melanie és atacada per una gavina que li ferix el rostre. És hostatjada per la mestra de la ciutat, una dona enamorada de Mitch. Durant la festa de Cathy, un estol de gavines ataca els xiquets. La mateixa vesprada, la casa dels Brenner és atacada per centenars de pardals. La confusió i el terror a causa dels inexplicables esdeveniments s'apoderen de tots. Enmig d'este ambient són trobats també alguns cadàvers amb els ulls arrancats pels pardals.
L'endemà, Melanie anirà a recollir Cathy a l'eixida de l'escola, on un grup de corbs ataca les dones, que troben refugi en un cotxe. Més tard, tota la ciutat es veu assetjada per milers de pardals que sembren el terror matant i destruint-ho tot per allà on passen. Mitch i Melanie es tanquen a casa i aconseguixen, no sense algunes ferides, lliurar-se de la fúria homicida dels ocells. A l'alba ixen de casa: el silenci és sepulcral. Se'n van amb el cotxe, amb milers de pardals escampats pertot arreu que els observen silenciosos i immòbils.
La pel·lícula no dona cap explicació sobre la revolta dels ocells, i deixa així la porta oberta a múltiples interpretacions.

## Repartiment

* Rod Taylor: Mitch Brenner
* Jessica Tandy: Lydia Brenner
* Tippi Hedren: Melanie Daniels
* Suzanne Pleshette: Annie Hayworth
* Veronica Cartwright: Cathy Brenner
* Ethel Griffies: Sra. Bundy, ornitòloga
* Charles McGraw: Sebastian Sholes, pescador al restaurant
* Doreen Lang: mare histèrica al restaurant
* Ruth McDevitt: Sra. MacGruder, dependenta de la botiga d'animals
* Joe Mantell: venedor viatjant al restaurant
* Malcolm Atterbury: Al Malone, ajudant del xèrif

## Referències

* ↑ «Els ocells». Ésadir.cat. [Consulta: 30 juny 2022].
* ↑ «The 36th Academy Awards» (en anglès). Acadèmia de les Arts i les Ciències Cinematogràfiques. [Consulta: 15 desembre 2023].
* ↑ Nominacions i premis a IMDb (anglès)
* ↑ «Els ocells». ElDoblatge.com. [Consulta: 30 juny 2022].

## Enllaços externs

* Fitxa de la pel·lícula a DeCine21 (castellà)
# Una pistola a l'alba

Una pistola a l'alba (títol original en anglès: Great Day in the Morning) és una pel·lícula estatunidenca dirigida per Jacques Tourneur, estrenada el 1956. Ha estat doblada al català.

## Argument

1861. Owen Pentecost, un pistoler sense escrúpols, arriba a Denver (Colorado), al mateix temps que Ann Merry Alaine, que va a obrir-hi una botiga de roba. Owen es converteix en l'amo d'un hotel després de guanyar una partida de cartes. Ann coneix Boston, que treballa en el saloon. Les dues dones es comencen a enamorar d'Owen, però aquest últim només és allà per a l'or dels confederats...Conflictes que tenen lloc abans de la guerra de Secessió (1861-1865). Finalment, el començament de la guerra situa Owen davant d'un difícil dilema, pel seu origen del sud.

## Repartiment

* Virginia Mayo: Ann Merry Alaine
* Robert Stack: Owen Pentecost
* Ruth Roman: Boston Grant
* Alex Nicol: Capità Stephen Kirby
* Raymond Burr: Jumbo Means
* Leo Gordon: Zeff Masterson
* Regis Toomey: pare Murphy
* Carleton Young: Coronel Gibson
* Donald MacDonald: Gary John Lawford
* Peter Whitney: Phil
* Dan White: Rogers

## Producció

* Segons els diaris de l'època, el productor Edmund Grainger s'havia posat en contacte amb Richard Burton pel paper d'Owen Pentecost, després havia considerat William Powell o Robert Mitchum per interpretar Owen, Joe E. Brown per fer de Murphy, i Shelley Winters i Grace Kelly per als papers de Boston i Ann.

## Referències

* ↑ esadir.cat. Una pistola a l'alba. esadir.cat.
* ↑ «Great Day in the Morning». The New York Times.
* ↑ Vg la fitxa al web de l'AFI
# Sent Bonet l'Enfantier

Sent Bonet l'Enfantier (en francès Saint-Bonnet-l'Enfantier) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 357 | 369 | 306 | 305 | 270 | 258 | 319 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1983-2001 | Jean-Marie Antignac | PS |
| 2001- | Didier Marsaleix | MoDem |

## Referències

* ↑ Toponímia occitana a lemosin.net i toponímia de la Corresa.
# Cinderella Man

Cinderella Man és una pel·lícula estatunidenca, dirigida per Ron Howard, estrenada el 2005. Descriu la història de James J. Braddock, campió mundial de pesos pesants de boxa professional de 1935 a 1937.

## Argument

Havia estat un prometedor boxejador, però Jim Braddock s'ha vist obligat a abandonar la competició després d'una sèrie de derrotes. Mentre que Amèrica s'enfonsa en la Gran Depressió, Jim accepta qualsevol petita feina per viure amb la seva dona Mae i els seus fills. No abandona tanmateix l'esperança de tornar a pujar un dia sobre el ring.
Gràcies a una anul·lació d'última hora, Jim és cridat a combatre el segon aspirant mundial, i davant l'estupefacció general, guanya al tercer assalt. Malgrat el seu pes inferior al dels seus adversaris i de les ferides repetides a les mans, acumula victòries. Portant les esperances i els somnis dels més desproveïts, el que s'anomena d'aleshores endavant "Cinderella Man" es prepara a enfrontar-se a Max Baer, el temible campió del món que ja ha mort dos homes en combat...

## Repartiment

* Russell Crowe: James J. Braddock
* Renée Zellweger: Mae Braddock
* Paul Giamatti: Joe Gould
* Craig Bierko: Max Baer
* Rosemarie DeWitt: Sarah Wilson
* Paddy Considine: Mike Wilson
* Bruce McGill: Jimmy Johnson
* David Huband: Ford Bond
* Connor Price: Jay Braddock
* Ariel Waller: Rosemarie "Rosy" Braddock
* Patrick Louis: Howard Braddock
* Linda Kash: Sra. Lucille Gould
* Nicholas Campbell: Sporty Lewis
* Ron Canadà: Joe Jeanette
* Gene Pyrz: Jake
* Chuck Shamata: Pare Roddick

## Al voltant de la pel·lícula

La descripció de Max Baer feta a la pel·lícula no està d'acord en absolut amb el personatge real. A la pel·lícula, Baer apareix com una persona ruda, brutal i malcriat fora del ring. Tanmateix, Jeremy Schaap, l'autor del llibre en què s'ha inspirat la pel·lícula, ha declarat que Baer era algú molt respectable i respectat fora del ring. Baer ha estat fins i tot profundament marcat psicològicament durant anys per la mort del seu adversari al ring, Frankie Campbell. El seu sentiment de culpabilitat va fer ajudar financerament durant diversos anys la vídua de Campbell, per tal que seus fills no els faltés res. L'actriu Rosemarie DeWitt que actua com a veïna de Jimmy Braddock a la pel·lícula és la neta de James J. Braddock.

## Premis i nominacions
### Premis

* 2006. Millor actor estranger al Premis Sant Jordi per Paul Giamatti

### Nominacions

* 2006. Oscar al millor actor secundari per Paul Giamatti
* 2006. Oscar al millor muntatge per Daniel P. Hanley i Mike Hill
* 2006. Oscar al millor maquillatge per David LeRoy Anderson i Lance Anderson
* 2006. Globus d'Or al millor actor dramàtic per Russell Crowe
* 2006. Globus d'Or al millor actor secundari per Paul Giamatti
* 2006. BAFTA al millor guió original per Cliff Hollingsworth i Akiva Goldsman

## Referències

* ↑ The Washington Post. Tornem als morts el que els pertany (en anglès). The Washington Post, 17 de setembre de 2006.
# CS-321

La CS-321 (Carretera Secundària 321) és una carretera de la Xarxa de Carreteres d'Andorra, que comunica La Massana amb Sispony. També és anomenada Carretera de Sispony i dels Plans.
Segons la codificació de carreteres d'Andorra aquesta carretera correspon a una Carretera Secundària, és a dir, aquelles carreteres què comuniquen una Carretera General amb un poble o zona.
Aquesta carretera és d'ús local ja què només l'utilitzen los veïns de les poblacions que recorre.
La carretera té en total 0,8 quilòmetres de recorregut.

## Projectes
### Eixample de l'encreuament de la CG-3 amb la CS-321, Sispony

El present projecte es refereix a l'execució de les obres d'eixample de l'encreuament de la CG-3 amb la CS-321 de Sispony (La Massana) i servir de base per a l'execució de les obres corresponents.
Les obres consisteixen, bàsicament, amb l'eixample de l'actual traçat de la carretera general núm 3, en un tram de 73 metres de longitud.
L'accés a Sispony s'eixample amb la construcció d'un mur de gravetat pel costat vall i excavació de talús amb pendent aproximada de 35º i mur de gravetat en el costat muntanya amb coronació horitzontal i una alçada màxima de aproximadament 5 m.
A continuació es descriuen breument l'ordre i l'abast del diferents treballs realitzats:
* Rebaix del terreny a nivell de fonamentació en el mur i alçats del mur.
* Reomplert amb terres entre el mur i el talús natural.
* Pavimentació de l'ampliació fins a capa de rodadura.
* Inici de treballs en la calçada costat muntanya.
* Excavació dels talussos costat muntanya. Estabilització i construcció de murs
* Cuneta i serveis descendents i escossells i arbrat.
* Pavimentació fins a capa de rodadura de la calçada costat muntanya, senyalització horitzontal i vertical i proteccions.

## Punts d'Interés

* Església de Sant Joan de Sispony

## Recorregut

* La Massana
* Sispony
* Els Plans
| Tipus de Sortida | Direcció de la sortida | Carretera que hi enllaça |
| CS-321 | La Massana | |
| | Església de Sant Joan de Sispony | |
| | Sispony | CS-320 |
| | Els Plans | CS-330 |

## Referències

* ↑ «Mapa General de Carreteres Andorranes». Arxivat de l'original el 2018-03-28. [Consulta: 28 març 2018].
* ↑ «Eixample de la CS-321». [Consulta: 17 abril 2018].
* ↑ «Carreteres de La Massana». Arxivat de l'original el 2018-04-05. [Consulta: 4 abril 2018].

## Vegeu també

* Llista de Carreteres d'Andorra

## Enllaços externs

* Informació sobre la carretera a aquesta pàgina (en francès)
# Parasan

Parasan (en francès Paraza) és un municipi francès situat al departament de l'Aude i a la regió d'Occitània.